laion/Wikipedia-Exotic huggingface dataset:
ეკატერინა გუსევა

ეკატერინა გუსევა (რუს. Гусева, Екатерина Константиновна; დ. 9 ივლისი 1976, მოსკოვი, რუსეთი) — რუსი თეატრისა და კინოს მსახიობი. რუსეთის დამსახურებული არტისტი (2009). ეკატერინა გუსევა დაიბადა 1976 წლის 9 ივლისს ქალაქ მოსკოვში. მამამისი კონსტანტინ გუსევი პროფესიით მკერავია, ხოლო დედამისი თამარა გუსევა მუშაობს ქალაქ მოსკოვის ადმინისტრაციულ-ტექნიკურ ინსპექციაში მთავარ ინსპექტორად. სკოლაში სწავლების პერიოდში ეკატერინამ თავი მოსინჯა არაერთ საქმიანობაში, მათ შორის გიმნასტიკაში, ციგურებით სრიალში, ცურვაში, ცეკვაში, სასკოლო თეატრში. ჩაბარებას აპირებდა მოსკოვის ბიოტექნოლოგიურ ინსტიტუტში, თუმცა ერთ-ერთი სასკოლო გამოსვლის დროს იგი შენიშნა ევგენი სიმონოვის ასისტენტმა, რომელმაც ეკატერინას შესთავაზა ჩაებარებინა ბორის შჩუკინის სახელობის თეატრალურ ინსტიტუტში. 1992 წელს ეკატერინა გუსევამ ევგენი სიმონოვის კურსებზე ჩააბარა. 1997 წელს გუსევამ მიიღო დიპლომი, და ამავე წელსვე შეასრულა მთავარი როლი ფილმში „გველის წყარო“. შემდეგ გუსევამ გადაინაცვლა მარკ როზოვსკის თეატრში, სადაც ოთხი წელი იმუშავა. შემდეგ გუსევა გადავიდა Nord-Ost-ის მიუზიკლში. 2002 წელს ეკატერინა გუსევამ მონაწილეობა მიიღო რუსულ ტელესერიალში „ბრიგადა“, სადაც შეასრულა სერიალის მთავარი გმირის მეუღლის როლი. 2002 წელს Nord-Ost-ის პარტნიორებთან ერთად გუსევამ „დაიპყრო“ ჩრდილოეთი პოლუსი, სადაც −40 °C იმღერა კიდეც. აღნიშნული ფაქტი შეტანილია რუსეთის გინესის რეკორდების წიგნში. 2003 წლიდან გუსევა მოსსოვეტის მსახიობია. ბოლო წლებში არაერთ კინოფილმში მიიღო მონაწილეობა, მ.შ. აღსანიშნავია „180-დან და ზევით“, „გაქცეულები“, „მადლობა სიყვარულისთვის“, „ადამიანი, რომელმაც ყველაფერი იცოდა“, „მე რომ მყვარებოდი“ და სხვ. 2011 წელს მიიღო მონაწილეობა ტელესერიალ ბრიგადის გაგრძელებაში „ბრიგადა 2“. 2004-2011 წლებში ეკატერინა გუსევა იღებდა ჟურნალისთვის „Maxim“. 1996 წლიდან ქორწინებაში იმყოფება ვლადიმერ აბაშკინთან. ვლადიმერ აბაშკინი ბიზმესმენია, რომელიც ფლობს სამხატვრო-საწარმოო ფირმას „Base-Beauty“. ნომინაცია პრემიაზე „ოქროს ნიღაბი“ (2003) პრიზი „ტელესერიალის საუკეთესო მსახიობი“ (ბრიგადა) (2004) თეატრალური პრემიის ლაურეატი „ჩაიკა" ნომინაციაში „მაცდური ქალი“ (2005) რუსეთის დამსახურებული არტისტი (2009). ლაურეატი ინტერნეტ პრემიისა „ჟორჟი“ ნომინაციაში რუსეთის საუკეთესო მსახიობი (2010) პრიზი „საუკეთესო ქალის როლი“ ფილმისთვის „ოქროს თევზი ქალაქში N“ (2010) ეკატერინა გუსევა კინოფილმების ინტერნეტ-მონაცემთა ბაზაში ეკატერინა გუსევას ოფიციალური საიტი ეკატერინა გუსევას ბიოგრაფია ეკატერინა გუსევას მოკლე ბიოგრაფია ეკატერინა გუსევას პროფილი, ფილმოგრაფია, ფოტოგრაფია ↑ 1.0 1.1 Почётное звание присвоено указом президента России № 134 от 6 февраля 2009 года. დაარქივებულია ორიგინალიდან — 2009-03-13. ციტირების თარიღი: 2011-08-19. ↑ Информация на proficinema.ru ↑ Тимофеева, Лариса. (ноябрь 2007) Актриса Екатерина Гусева / Пресса. ↑ Екатерина Гусева снялась в откровенной фотосессии для журнала Maxim (фото) - Новости - Ukranews. დაარქივებულია ორიგინალიდან — 2011-08-25. ციტირების თარიღი: 2011-08-19. ↑ Екатерина Гусева стала мамой. დაარქივებულია ორიგინალიდან — 2011-11-04. ციტირების თარიღი: 2011-08-19. ↑ Владимир Абашкин: Пресс-Портрет[მკვდარი ბმული] ↑ Екатерина Гусева ждет ребенка. Звезды - Звездные новости | Женский журнал Cosmopolitan ↑ Лауреаты-2010. დაარქივებულია ორიგინალიდან — 2012-03-21. ციტირების თარიღი: 2011-08-19.
რანია ალ-აბდულა

რანია ალ-აბდულა (არაბ. رانيا العبدالله, ინგლ. Rania Al-Abdullah; დაბადების სახელი — რანია ფაისალ ალ-იასინი (არაბ. رانيا فيصل الياسين)), დ. 31 აგვისტო, 1970) — იორდანიის დედოფალი, მეფე აბდულა II-ის მეუღლე. რანია დაიბადა ელ-ქუვეითში, პალესტინელთა ოჯახში. გოგონა განათლებას იღებდა უცხოურ დაწესებულებებში: ქუვეითური New English School, ქაიროს ამერიკული უნივერსიტეტი (American University in Cairo). 1990-იანების დასაწყისში, სპარსეთის ყურის ომის დაწყებისას ოჯახი გადავიდა ქუვეითიდან იორდანიაში. მეფე აბდალამ მომავალი დედოფალი პირველად Citibank-ის ამანის ოფისში ნახა, სადაც რანია მუშაობდა. 1993 წლის 10 ივნისს ისინი დაქორწინდნენ და რანიამ მიიღო იორდანიის დედოფლის ტიტული. პრინცი ჰუსეინი (დ. 28 ივნისი, 1994) პრინცესა იმანი (დ. 27 სექტემბერი, 1996) პრინცესა სალმა (დ. 26 სექტემბერი, 2000) პრინცი ჰაშიმი (დ. 30 იანვარი, 2005) ↑ centrasia.ru. დაარქივებულია ორიგინალიდან — 2016-03-04. ციტირების თარიღი: 2011-08-19. ოფიციალური საიტი დედოფალი რანია Twitter-ზე Ten Questions for Queen Rania on Time.com დაარქივებული 2010-04-03 საიტზე Wayback Machine. Wolf Blitzer interviews Jordan’s Queen Rania, CNN, October 26, 2007
ჩინეთის სამხედრო ოლქები

ჩინეთის სამხედრო ოლქები. ჩინეთის სახალხო რესპუბლიკია დაყოფილია შვიდ სამხედრო ოლქად. პეკინის სამხედრო ოლქი (北京军区), დაახლოებით 430 000 ადამიანი. მოიცავს პეკინს, ხებეის,შიგა მონღოლეთს, შანსის. შენიანის სამხედრო ოლქი (沈阳军区), დაახლოებით 400 000 ადამიანი. მოიცავს ლიაონინის,ძილინის, ხეილუნძიანის. ძინანის სამხედრო ოლქი (济南军区), დაახლოებით 250 000 ადამიანი. მოიცავს შანდუნის, ხენანის. ნანკინის სამხედრო ოლქი (南京军区), დაახლოებით 320 000 ადამიანი. მოიცავს ძიანსუს, ანხოის, შანხაის, ჯეძიანის, ძიანსის (პროვინცია ფუძიანის ზღვისპირა ნაწილს). გუანჯოუს სამხედრო ოლქი (广州军区), დაახლოებით 190 000 ადამიანი. მოიცავს გუანდუნის, გუანსის, ხაინანის, ხუნანის, ხუბეის (სამხრეთ ჩინეთის ზღვა). ჩენდუს სამხედრო ოლქი (成都军区), დაახლოებით 280 000 ადამიანი. მოიცავს სიჩუანის, ჩუნცინის, გუიჯოუს, იუნანის. ლანჯოუს სამხედრო ოლქი (兰州军区), დაახლოებით 280 000 ადამიანი. მოიცავს განსუს, ცინხაის, შენსის, ნინსია-ხუეის, სინძიანის, შიგა მონღოლეთს. 1950-იან წლებში ჩინეთში იყო 12 სამხედრო ოლქი. 1960-იან წლებში რეფორმირების შემდეგ მათი რიცხვი შემცირდა თერთმეტამდე. 1985-1988 წლებში სამხედრო ოლქების რაოდენობამ მიიღო ამჟამინდელი სახე. ჩინეთის სახალხო-განმათავისუფლებელი არმია ჩინეთის სამხედრო ოლქების რუკა ჩენდუს სამხედრო ოლქი (ინგლისური)
პეკინის სამხედრო ოლქი

პეკინის სამხედრო ოლქი — სამხედრო ოლქი ჩინეთის სახალხო რესპუბლიკაში. ჩამოყალიბდა 1948 წელს. მის შემადგენლობაში შედის 27-ე, 38-ე და 65-ე არმია. 27-ე არმია: მე-80, 81-ე, 235-ე მოტორიზებული ქვეითი ბრიგადა, მე-13 სატანკო ბრიგადა, სარტილერიო ბრიგადა და შერეული სარაკეტო-საარტილერიო ბრიგადა. 38-ე არმია: 112-ე და 113-ე მექანიზებული ქვეითი დივიზია, მე-6 სატანკო დივიზია, 8-ე არმიის საჰაერო კორპუსი, სარტილერიო ბრიგადა, ოთხი შერეული სარაკეტო-საარტილერიო ბრიგადა. 65-ე არმია: 193-ე, 194-ე და 195-ე მექანიზებული ქვეითი ბრიგადები, 207-ე სატანკო ბრიგადა, მე-4 არმიის საჰაერო კორპუსი, საარტილერიო დივიზია და საარტილერიო ბრიგადა. ჩინეთის სამხედრო ოლქები ჩინეთის სამხედრო ოლქი (ინგლისური)
შენიანის სამხედრო ოლქი

შენიანის სამხედრო ოლქი — სამხედრო ოლქი ჩინეთის სახალხო რესპუბლიკაში. მდებარეობს ჩინეთის ჩრდილო-აღმოსავლეთ ნაწილში, მის შემადგენლობაში შედის პროვინცია ძილინის, ხეილუნძიანის და ლიაონინის შეიარაღებული ძალები. შენიანის სამხედრო ოლქის შტაბი მდებარეობს — ქალაქ შენიანში. სტრატეგიული კვლევების საერთაშორისო ინსტიტუტის მონაცემებით სამხედრო ოლქის ტერიტორიაზე მდებარეობს სამი არმია 250 ათასი ჯარისკაცის შემადგენლობით. ოლქის მეთაურია — ჯან იუსია, ოლქის კომისარი — ხუან სიანჯუნი. ჩინეთის სამხედრო ოლქები შენიანის სამხედრო ოლქი (ინგლისური)
ძინანის სამხედრო ოლქი

ძინანის სამხედრო ოლქი — სამხედრო ოლქი ჩინეთის სახალხო რესპუბლიკაში. მდებარეობს ჩინეთის ჩრდილოეთ ნაწილში. ითვლება სტრატეგიულ რეზერვად. ძინანის სამხედრო ოლქის შემადგენლობაში შედის მე-20 არმია, 26-ე არმია და 54-ე არმია. სტრატეგიული კვლევების საერთაშორისო ინსტიტუტის მონაცემებით, ძინანის სამხედრო ოლქის შემადგენლობაში შედის: 190 000 ჯარისკაცი, ორი სატანკო დივიზია, მექანიზებული ქვეითი დივიზია, სამი მოტორიზებული ქვეითი დივიზია, საარტილერიო დივიზია, სატანკო ბრიგადა, ოთხი მოტორიზებული ქვეითი ბრიგადა, მექანიზებული ქვეითი ბრიგადა, ორი საარტილერიო ბრიგადა, სამი საჰაერო თავდაცვის ბრიგადა, ტანკსაწინააღმდეგო პოლკი. ჩინეთის სამხედრო ოლქები ძინანის სამხედრო ოლქი (ინგლისური)
ნანკინის სამხედრო ოლქი

ნანკინის სამხედრო ოლქი — სამხედრო ოლქი ჩინეთის სახალხო რესპუბლიკაში. მისი იურისდიქცია ვრცელდება პროვინცია ანხოიში, ძიანსიში, ჯეძიანში, ძიანსიში, ფუძიანში და შანხაიში მდებარე ყველა შეიარაღებულ ძალაზე. ოლქის მეთაურია — ჯაო კეში. სტრატეგიული კვლევების საერთაშორისო ინსტიტუტის მონაცემებით სამხედრო ოლქის შემადგენლობაში შედის სამი არმია 250 ათასი ჯარისკაცით, ორი ჯავშანტრანსპორტიორი, ერთი მექანიზირებული ქვეითი, სამი მექანიზებული ქვეითი და ერთი საარტილერიო დივიზია. ასევე ჯავშანტექნიკა, ოთხი მექანიზირებული ქვეითი, ორი საარტილერიო და სამი საზენიტო ბრიგადა, ასევე ტანკსაწინააღმდეგო პოლკი. ჩინეთის სამხედრო ოლქები ნანკინის სამხედრო ოლქი (ინგლისური)
გალა

გალა ელუარ დალი (Gala Éluard Dalí) ცნობილი როგორც გალა (დ. 7 სექტემბერი, 1894 — გ. 10 ივნისი, 1982) — ფრანგი პოეტის პოლ ელუარისა და შემდგომ სალვადორ დალის მეუღლე. გალა (ქალიშვილობაში ელენა ივანეს ასული დიაკონოვა) დაიბადა ყაზანში, თათრეთში, რუსეთი, ინტელიგენციურ ოჯახში. მისი ბავშვობის მეგობარი იყო პოეტი მარინა ცვეტაევა. ყაზანშივე მან პედაგოგიური სასწავლებელი დაამთავრა. 1913 წელს ელენა გაემგზავრა შვეიცარიაში ჭლექისგან სამკურნალოდ. იქვე გაიცნო ახლაგაზრდა ფრანგი პოეტი პოლ ელუარი. რამდენიმე წლის შემდეგ ისინი დაქორწინდნენ და პარიზში დასახლდნენ. პარიზშივე შეეძინათ ქალიშვილი სესილი, რომლისგანაც მომავალში გალა იგნორირებული იქნა მთელი ცხოვრების მანძილზე. გალა ელუართან ერთად სიურეალისტურ მოძრაობაში მოხვდა. გალა იქცა რიგ ხელვანთა (პოლ ელუარი, ლუი არაგონი, მაქს ერნსტი) შთაგონების წყაროდ, მოგვიანებით კი მაქს ერნსტის, ჯორჯო კირიკოსა და პაბლო პიკასოს საყვარლად. 1929 წელს პოლმა და ელენამ გაიცნეს ახალგაზრდა ესპანელი სიურეალისტი – სალვადორ დალი. ელენას და დალის შორის გატაცება მალე სერიოზულ ურთიერთობაში გადაიზარდა და მიუხედავად იმისა, რომ გალა სალვადორზე 11 წლით უფროსი იყო 1932 წელს მათ იქორწინეს. გალა დალის მუზად იქცა. მხატვრის თქმით, რომ არა გალა, ის ან ნაადრევად გარდაიცვლებოდა ან ჭკუიდან შეიშლებოდა. გალა წლების მანძილზე ასრულებდა მედიატორის როლს მხატვრის სამყაროსა და რეალობას შორის. მეუღლეებს შორის ყველაზე სუსტი სექსუალური დამოკიდებულება იყო. ალბათ ამიტომაც გალას უამრავი გატაცება ჰქონდა წლების მანძილზე, მათ შორის ყოფილ მეუღლესთან – პოლ ელუართან. გალა ხელგაშლილი იყო ახალგაზრდა ტალანტებთან, ცდილობდა მათთვის გზის გაკვლევას. ამავდროულად კი უფრო დედობრივი ინსტინქტებით გამსჭვალული სალვადორ დალის ცხოვრებას წარმართავდა. გალა დალის გამოისობით იმ ზეციურ პანთეონში მოხვდა, რასაც ჰქვია დიდი სიყვარულის ობიექტები ხელოვნებასა და ლიტერატურაში. დალიმ მისი სხეული უმრავ თავის ტილოში მოდელად გამოიყენა. დალის შემოქმედებაში ქალი ყოველთვის გალასთვის დამახასიათებელი ნაკვთებით გამოირჩევა. დალიმ არც რელიგიურ თემებზე დაიხია უკან და გალა გამოსახა ღვთისმშობელის სახით ნახატზე "პორტ ლიგატის ღვთიმშობელი". გალას ცხოვრების ბოლო წლები სულ უფრო რთული ჰქონდა. იგი კვლავ განაგრძობდა ახალგაზრდა მამაკაცებთან ერთიერთობას, და ამავდროულად, თითქმის ყოველდღე უწევდა ფსიქიკურად არამდგრადი მეუღლისთვის ტრანკვილიზატორებისა და ამფეტამინების საშიში კოქტეილების მზდება. გალა გარდაიცვალა 1982 წლის 10 ივნისის დილას. იგი დასაფლავებულია კატალონიაში, პორტ ლიგატის მცირე ციხე–სიმაგრეში, რომელიც სპეციალურად მისთვის დალიმ შეისყიდა.
გუანჯოუს სამხედრო ოლქი

გუანჯოუს სამხედრო ოლქი — სამხედრო ოლქი ჩინეთის სახალხო რესპუბლიკაში. მდებარეობს ჩინეთის სამხრეთ ნაწილში. მისი იურისდიქცია ვრცელდება პროვინციების ხუნანის, ხუბეის, ხაინანის, გუანდუნის, გუანსის, ჰონკონგისა და მაკაოს ყველა შეიარაღებულ ძალაზე. რეგიონში არის არმიის ორი ჯგუფი, 41-ე და 42-ე არმია 180000 ჯარისკაცით, ერთი მექანიზირებული ქვეითი დივიზია, სამი მოტორიზებული ქვეითი დივიზია, ერთი საარტილერიო დივიზია, ორი სატანკო ბრიგადა, ერთი საარტილერიო ბრიგადა და ორი სარაკეტო ბრიგადა. ჩინეთის სამხედრო ოლქები გუანჯოუს სამხედრო ოლქი (ინგლისური)
ჩენდუს სამხედრო ოლქი

ჩენდუს სამხედრო ოლქი — სამხედრო ოლქი ჩინეთის სახალხო რესპუბლიკაში. მდებარეობს ჩინეთის სამხრეთ-დასავლეთ ნაწილში. მისი იურისდიქცია ვრცელდება ჩუნცინიში, სიჩუანში, იუნანიში, გუიჯოუსა და ტიბეტში მდებარე ყველა შეიარაღებულ ძალაზე. შტაბი მდებარეობს ქალაქ ჩენდუში. სამხედრო ოლქის ნშემადგენლობაში შედის მე-13 და მე-14 არმია, ტიბეტის 53-ე სამთო ბრიგადა, 149-ე მოტორიზებული ქვეითი დივიზია და საავიაციო პოლკის მეორე არმია. სტრატეგიული კვლევების საერთაშორისო ინსტიტუტის მონაცემებით სამხედრო ოლქის შემადგენლობაში შედის 180000 ჯარისკაცი, ამასთან ოთხი მოტორიზებული ქვეითი დივიზია, ერთი საარტილერიო დივიზია, ორი სატანკო ბრიგადა, ერთი საარტილერიო ბრიგადა და ორი სარაკეტო ბრიგადა. ჩინეთის სამხედრო ოლქები ჩენდუს სამხედრო ოლქი (ინგლისური)
ლანჯოუს სამხედრო ოლქი

ლანჯოუს სამხედრო ოლქი — სამხედრო ოლქი ჩინეთის სახალხო რესპუბლიკაში. მისი იურისდიქცია ვრცელდება განსუში, ცინხაიში, შენსიში, ნინსია-ხუეიში, სინძიანიში, შიგა მონღოლეთში მდებარე ყველა შეიარაღებულ ძალაზე. სტრატეგიული კვლევების საერთაშორისო ინსტიტუტის მონაცემებით სამხედრო ოლქის შემადგენლობაში შედის 220.000 ჯარისკაცი 1 ჯავშანსატანკო დივიზია, 2 მოტომსროლელი დივიზია, 1 საარტილერიო დივიზია, 1 ჯავშანსატანკო ბრიგადა, 2 მოტომსროლელი ბრიგადა, 1 საარტილერიო ბრიგადა, 1 საჰაერო თავდაცვის ბრიგადა, 1 ტანკსაწინააღმდეგო ქვედანაყოფი. ოლქში განლაგებული ორი არმია (21-ე და 47-ე, 2 სამხედრო პლიციის ქვედანაყოფი (მე-7 და 63-ე). ჩინეთის სამხედრო ოლქები ლანჯოუს სამხედრო ოლქი (ინგლისური)
ძიანსი

ძიანსი (ჩინ.: 江西; ფინინი Jiāngxī) — პროვინცია სამხრეთ-დასავლეთ ჩინეთში. ადმინისტრაციული ცენტრი და უდიდესი ქალაქია — ნანჩანი. მოსახლეობა — 44,567,475 ადამიანი (მე-13 ადგილი პროვინციებს შორის, 2010 წლის მონაცემებით.) იუნანის პროვინციის ფართობი შეადგენს 166 900კმ². პროვინციაში მდებარეობს შემდეგი მსოფლიო მემკვიდრეობის ძეგლები: სანციანშანის ეროვნული პარკი, ლუშანის ეროვნული პარკი, უიშანი. ძიანსის პროვინცია ადმინისტრაციულად იყოფა 11 მუნიციპალიტეტად: ჩინეთის ადმინისტრაციული დაყოფა ვიკისაწყობში არის გვერდი თემაზე: ძიანსი ოფიციალური საიტი დაარქივებული 2009-10-27 საიტზე Wayback Machine.
ანხუეი

ანხუეი (ჩინ.: 安徽; ფინინი Ānhuī) — პროვინცია აღმოსავლეთ ჩინეთში. ადმინისტრაციული ცენტრი და უდიდესი ქალაქია — ხეფეი. მოსახლეობა — 59,500,510 ადამიანი (მე-8 ადგილი პროვინციებს შორის, 2010 წლის მონაცემებით.) ანხუეის პროვინციის ფართობი შეადგენს 139 400 კმ². ანხოის პროვინცია ადმინისტრაციულად იყოფა 17 მუნიციპალიტეტად: ჩინეთის ადმინისტრაციული დაყოფა ვიკისაწყობში არის გვერდი თემაზე: ანხუეი ოფიციალური საიტი დაარქივებული 2017-01-25 საიტზე Wayback Machine. პროვინციის მოკლე აღწერა დაარქივებული 2010-08-10 საიტზე Wayback Machine. რუკა დაარქივებული 2005-10-31 საიტზე Wayback Machine.
ფუძიანი

ფუძიანი (ჩინ.: 福建; ფინინი Fújiàn) — პროვინცია აღმოსავლეთ ჩინეთში. ადმინისტრაციული ცენტრი და უდიდესი ქალაქია — ფუჯოუ. მოსახლეობა — 36,894,216 ადამიანი (მე-17 ადგილი პროვინციებს შორის, 2010 წლის მონაცემებით.) ფუძიანის პროვინციის ფართობი შეადგენს 121 400 კმ². ფუძიანის პროვინცია ადმინისტრაციულად იყოფა 8 მუნიციპალიტეტად და 1 სუბპროვინციად: ჩინეთის ადმინისტრაციული დაყოფა ვიკისაწყობში არის გვერდი თემაზე: ფუძიანი PRC ფუძიანის სახალხო პროვინციული მთავრობა დაარქივებული 2005-05-07 საიტზე Wayback Machine. გზამკვლევი ფუძიანის პროვინციაში რუკა დაარქივებული 2005-10-30 საიტზე Wayback Machine.
ძიანსუ

ძიანსუ (ჩინ.: 江苏; ფინინი Jiāngsū) — პროვინცია აღმოსავლეთ ჩინეთში. ადმინისტრაციული ცენტრი და უდიდესი ქალაქია — ნანკინი. მოსახლეობა — 78,659,903 ადამიანი (მე-5 ადგილი პროვინციებს შორის, 2010 წლის მონაცემებით.) ძიანსუს პროვინციის ფართობი შეადგენს 102,600 კმ². ძიანსუს პროვინცია ადმინისტრაციულად იყოფა 13 მუნიციპალიტეტად: ჩინეთის ადმინისტრაციული დაყოფა ვიკისაწყობში არის გვერდი თემაზე: ძიანსუ ოფიციალური საიტი ტურიზმი ძიანსუში დაარქივებული 2010-01-03 საიტზე Wayback Machine.
ტალღური ვექტორი

ფიზიკაში ტალღური ვექტორი — ტალღის მახასიათებელი ვექტორი. მისი სიგრძე წარმოადგენს ტალღის ტალღურ რიცხვს (ეს უკანასკნელი კი ტალღის სიგრძის უკუპროპორციული სიდიდეა), ხოლო მისი მიმართულება უმეტესად ტალღის გავრცელების მიმართულებას ემთხვევა (ამ წესიდან არსებობს გამონაკლისებიც). გავრცელებადი ტალღა აღიწერება განტოლებით ψ ( x , t ) = A cos ⁡ ( k x − ω t + φ ) {\displaystyle \psi (x,t)=A\cos(kx-\omega t+\varphi )} სადაც: x არის მდებარეობა სივრცეში; t არის დრო; ψ {\displaystyle \psi } (x და t-ს ფუნქცია) არის ტალღის მიერ შეშფოთებული რაიმე ფიზიკური სიდიდე (მაგალითად ბგერითი ტალღისთვის ψ {\displaystyle \psi } შეიძლება იყოს ჰაერის წნევა; A არის ტალღის ამპლიტუდა; φ {\displaystyle \varphi } არის საწყისი ფაზა; ω {\displaystyle \omega } არის ტალღის კუთხური სიხშირე; k {\displaystyle k} არის ტალღური რიცხვი, რომელიც ტალღის სიგრძესთან დაკავშირებულია როგორც k = 2 π / λ {\displaystyle k=2\pi /\lambda } . ასეთი განტოლებით მოცემული ტალღა ვრცელდება +x მიმართულებით და მისი გავრცელების ფაზური სიჩქარე არის ω / k {\displaystyle \omega /k} . ამ ფორმულის განზოგადებას სამ განზომილებაში აქვს შემდეგი სახე: ψ ( r , t ) = A cos ⁡ ( k ⋅ r − ω t + φ ) {\displaystyle \psi \left({\mathbf {r} },t\right)=A\cos \left({\mathbf {k} }\cdot {\mathbf {r} }-\omega t+\varphi \right)} სადაც: r არის მდებარეობა სამგანზომილებიან სივრცეში; ⋅ {\displaystyle \cdot } აღნიშნავს სკალარული ნამრავლის ოპერაციას; k არის ტალღური ვექტორი. ეს ფორმულა აღწერს ბრტყელ ტალღას. ტაკღური ვექტორის სიდიდე არის კუთხური ტალღური რიცხვი ზემოთ განხილული ერთგანზომილებიანი შემთხვევის ანალოგიურად | k | = 2 π / λ {\displaystyle |{\mathbf {k} }|=2\pi /\lambda } . ტალღური ვექტორის მიმრთულება როგორც წესი ემთხვევა ბრტყელი ტალღის გავრცელების მიმართულებას, თუმცა ეს დამთხვევა შეიძლება ზუსტი არ იყოს ანაიზოტროპულ გარემოში.
მიხეილ დიაკონოვი

მიხეილ დიაკონოვი (რუს. Михаил Миха́йлович Дья́конов; დ. 12 ივნისი, 1907 — გ. 8 ივნისი, 1954, მოსკოვი) — საბჭოთა აღმოსავლეთმცოდნე; ირანის ახლო და შუა აღმოსავლეთის ქვეყნების ხელოვნებისა და კულტურის ისტორიკოსი, არქეოლოგი, ისტორიის მეცნიერებათა დოქტორი (1946), პროფესორი (1949), ტაჯიკეთის სსრ-ის მეცნიერებათა დამსახურებული მოღვაწე (1951). 1924-1926 წლებში სწავლობდა ოსლოს უნივერსიტეტში, 1930 წელს დაამთავრა ლენინგრადის უნივერსიტეტი. მუშაობდა სახელმწიფო ერმიტაჟში, მატერიალური კულტურის ისტორიის ინსტიტუტში, ლენინგრადის უნივერსიტეტში, სამხატვრო აკადემიაში, მოსკოვის უნივერსიტეტში. ტაჯიკეთის არქეოლოგიური ექსპედიციის თანამშრომელი 1946 წლიდან (1953 ხელმძღვანელი). დიაკონოვი ავტორია ერთიანი ნაშრომისა და ირანისა ძველი ისტორიის შესახებ („ძველი ირანის ისტორიის ნარკვევი“, 1961; გამოიცა ავტორის სიკვდილის მერე). ცნობილია აგრეთვე მისი პოეტური თარგმანები სპარსულიდან (ფირდოუსი, გორგანი, ნიზამი), ნორვეგიულიდან და სხვა ენებიდან. ქართული საბჭოთა ენციკლოპედია, ტ. 3, თბ., 1978. — გვ. 496.
მარანების ცეცხლოვანი ღმერთი

მარანების ცეცხლოვანი ღმერთი (რუს. Огненный бог Марранов) — მწერალ ალექსანდრე ვოლკოვის მიერ ჯადოსნური ქვეყნის შესახებ დაწერილი რომანების სერიის მეოთხე ტომი. ურფინ ჯუსი, განდევნილი ზურმუხტის ქალაქიდან, კვლავ ოცნებობს დიდ ძალაუფლებაზე. იგი გადაარჩენს გიგანტურ არწივ კარფაქსს, რომელიც სანაცვლოდ დახმარებას ჰპირდება. ურფინი ატყუებს მას და მისი საშუალებით აშინებს მარანებს - ძველ ხალხს, რომლებიც მიწისქვეშეთში ცხოვრობდა, მაგრამ ზედაპირზე დასახლდა. იგი მათ ბელადად იქცევა, ასწავლის ცეცხლის გამოყენებასა და სახლების შენებას, მაგრამ ეს მხოლოდ მათ უხუცესებზე ვრცელდება. უფრო დაბალ ფენას ჯუსი იყენებს 2000 კაციანი ჯარის შესაქმნელად. მაგრამ კარფაქსი მიხვდება, რომ ჯუსი ატყუებდა და ბრუნდება შინ. ჯუსი იპყრობს რკინის შეშისმჭრელს, შემდეგ კი - ზურმუხტის ქალაქსა და მის მმართველ საფრთხობელას. მარანები იწყებენ დაპყრობილი მიწების აოხრებას. ამასობაში ჯადოსნურ ქვეყანაში სტუმრად მოდიან ენი (ელის და) და მისი მეგობარი ტიმი. მელიების ქვეყანაში ისინი გადაარჩენენ ადგილობრივ მეფეს, რომელიც გოგონას სჩუქნის ჯადოსნურ ვერცხლისფერ სალტეს. მისი დახმარებით შესაძლებელი ხდება გაუჩინარება. ჯადოქარ ვილინასთან შეხვედრისას ბავშვები შეიტყობენ, რომ დამპყრობელზე გასამარჯვებლად შეიძლება ჯადოსნური ყუთის გამოყენება, რომელიც ვილინამ ოდესღაც საფრთხობელას უსაჩუქრა. ენი და ტიმი ჯადოსნური სალტეს დახმარებით მარანთა პატრულს ემალებიან და შედიან ზურმუხტის ქალაქში. ყვავ კაგი-კარის დახმარებით ტიმი იპარავს ჯადოსნურ ყუთს და ბავშვები დაადგენენ, თუ სად ჰყავს ჯუსს დამწყვდეული ელის მეგობრები. მათი გათავისუფლების შემდეგ ყველა იასამნისფერ ქვეყანაში მიემართება. ურფინის საქმეები ამ დროს სულ უფრო ცუდად არის - იასამნისფერი ქვეყნის მაცხოვრებლები თავად იჭერენ დაპყრობლებს. ლურჯი ქვეყნის დასაპყრობად გაგზავნილი ჯარის დამარცხება მიწისქვეშა მემაღაროებმა შესძლეს. დარჩენილ მარანთა შორის დაპირისპირებები იწყება. იასამნისფერ ქვეყანაში აჯანყების დასახშობად ურფინი აცხადებს, რომ იქაურმა მკვიდრებმა მარანები სასტიკად გაანადგურეს. თუმცა ტიმის ინიციატივით იმართება ფრენბურთის მატჩი, სადაც მარანები საკუთარ „დაღუპულ მეგობრებსაც“ იხილავენ. „ცეცხლოვანი ღმერთი“ დამარცხებულია, მას შორს აძევებენ. ენი და ტიმი შინ ბრუნდებიან. ზურმუხტის ქალაქის მოყვარულთა გვერდი დაარქივებული 2017-07-28 საიტზე Wayback Machine.
ყვითელი ნისლი (რომანი)

ყვითელი ნისლი (რუს. Жёлтый Туман) — მწერალ ალექსანდრე ვოლკოვის მიერ ჯადოსნური ქვეყნის შესახებ დაწერილი რომანების სერიის მეხუთე ტომი. ოდესღაც ჯადოქარმა გურიკაპმა დაამარცხა ალქაჯი არახნა, მაგრამ ვერ გაანადგურა იგი, ვინაიდან მეტად კეთილი იყო. მან მხოლოდ დააძინა არახნა - 5000 წლით, იმ იმედით, რომ ამ პერიოდში იგი გამოსწორდებოდა. მას შემდეგ, რაც გურიკაპი მოკვდა, გავიდა დიდი დრო. ჯადოსნური ქვეყნის ხალხებმა და ცხოველებმა დაივიწყეს ეს ამბავი. არახნამ გაიღვიძა, თავისი მსახურებისგან შეიტყო უკანასკნელ მოვლენათა შესახებ და გადაწყვიტა ჯადოსნური ქვეყნის დაპყრობა. თავდაპირველად გადაწყვიტა, ეს ურფინ ჯუსის დახმარებით ეცადა, მაგრამ ჯუსმა უარი უთხრა დახმარებაზე, ვინაიდან მიხვდა, რომ ბრძოლით ამის მიღწევა შეუძლებელია და არახნას უწინასწარმეტყველა დაღუპვა. მაშინ გნომებმა არახნას რუფ ბილანი გაუგზავნეს, მოღალატე, რომელიც ურფინის მმართველობის შემდეგ დაიმალა მიწისქვეშეთში. კეთილი ჯადოქრების მიწებზე თავდასხმა არახნასათვის საშიში იყო, მაგრამ სხვა ადგილებშიც დიდი წინააღმდეგობა გაუწიეს. მაშინ მან გადაწყვიტა, გაევრცელებინა დიდი წყევლა - მომწამლავი ყვითელი ნისლი, რომელმაც დაფარა დაუმორჩილებელი მიწები. მაგრამ ხალხმა ისწავლა მისგან დაცვა და იმალებოდა იქ, სადაც ყვითელი ნისლი ვერ შედიოდა. ნისლმა ასევე შეცვალა ბუნებრივი პირობებიც - მზე ჯადოსნურ ქვეყანაში ვერ აღწევდა და პირველად, მრავალი ათასი წლის შემდეგ, ზამთარმა დაისადგურა. ამიტომ საფრთხობელამ დასახმარებლად უხმო ენისა და ტიმს, რათა მათ აეხსნათ, თუ როგორ იკერება ზამთრის სამოსი და როგორ შენდება თბილი სახლები. თუმცა მოხუცი მეზღვაური ჩარლი ბლეკი მიხვდა, რომ სამოსი და სახლები გამოსავალს არ წარმოადგენდნენ. ზურმუხტის ქალაქში მისი ზედამხედველობით ოსტატმა ლესტარმა და მუშებმა შექმნეს გიგანტური ლითონის რაინდი, რომელსაც ტილი-ვილი ეწოდა. არახნას წინააღმდეგ იბრძვიან ელი, ტიმი, ჩარლი ბლეკი და სხვები. თაგვების დედოფალი რამინა, თავის რაზმთან ერთად, ასევე მონაწილეობს ბრძოლაში. საფრთხობელა იტყუებს არახნას გამოქვაბულიდან, ტილი-ვილი და არწივი კარფაქსი მას იტყუებენ მაღალ მთაზე. ბრძოლის დროს არახნა ეცემა ქვესკნელში და ყვირის - „ურფინი მართალს ამბობდა“. გნომები ეხმარებიან მოგზაურებს და უჩვენებენ არახნას ჯადოსნურ წიგნს. ჩარლი ბლეკი კითხულობს შელოცვას და ნისლი ქრება. წიგნს წვავენ, რათა იგი აღარასოდეს იქნას გამოყენებული. ზურმუხტის ქალაქის მოყვარულთა გვერდი დაარქივებული 2017-07-28 საიტზე Wayback Machine.
მირანტე-დუ-ვალე

მირანტე-დუ-ვალე (პორტ. Mirante do Vale) — ცათამბჯენი სან-პაულუში. მისი სიმაღლე ბოლო სართულის ჩათვლით 168.8 მეტრია, ხოლო ქიმის ჩავთლით 170 მ. სართულების რაოდენობა 51-ია. წარმოადგენს ბრაზილიის ყველაზე მაღალ შენობას. ვიკისაწყობში არის გვერდი თემაზე: მირანტე-დუ-ვალე მირანტე-დუ-ვალეს ოფიციალური საიტი
აზერბაიჯანული მანათი

მანათი (აზერ. Manat) — ოფიციალური ფულის ერთეული აზერბაიჯანის რესპუბლიკაში. 1 მანათი 100 გეპიკის ტოლია. კოდი ISO 4217 AZN. აზერბაიჯანული მანათი ორჯერ დაექვემდებარა დენომინაციას – 1992 და 2006 წლებში. თანამედროვე მანათი შედგება 6 სახეობის მონეტისაგან და 6 სახეობის ბანკნოტისაგან. მონეტები: 1, 3, 5, 10, 20, 50 გეპიკი (გამოცემულია 2006 წელს) ბანკნოტები: 1, 5, 10, 20, 50, 100, 200 მანათი ბანკნოტის დიზაინი შემუშავებული იქნა ავსტრიელი ვალუტის დიზაინერის რობერტ კალინას მიერ, რომელმაც ასევე შეიმუშავა ევროს ბანკნოტის დიზაინი. მონეტები აჩვენებს გარკვეულ მსგავსებას ევროს მონეტებთან. ბანკნოტების ნაწილს აზერბაიჯანის ცენტრალური ბანკის დაკვეთით ბეჭდავს კომპანია De La Rue. 1992 წელს გამოშვებული ბრინჯაოს და ნიკელის მონეტები, – 5, 20 და 50 გეპიკი, – რომელიც მიმოქცევაში არ ყოფილა, სუვენირებად გაიყიდა. 1992 წელს გამოშვებული ბანკნოტები ნომინალით 1, 10 და 250 მანათი. 1993 წელს გამოშვებული ბანკნოტები ნომინალით 1, 5, 10, 50, 100, 500 და 1000 მანათი. 1994 წელს გამოშვებული იქნა ბანკნოტი ნომინალით 10 000 მანათი, 1995-ში — 50 000, 2001-ში — 1000. 2005 წელს გამოშვებული იქნა ბანკნოტების სერია ნომინალით 1, 5, 10, 20, 50 და 100 მანათი. მსოფლიოს ვალუტები ↑ Azerbaijan new 200-manat note (B404) confirmed introduced 24.05.2018. დაარქივებულია ორიგინალიდან — 23.10.2018. ციტირების თარიღი: 27.11.2018. ↑ НБА заказал 'De La Rue' печатание манатов. მსოფლიოს ყველა ვალუტა. აზერბაიჯანული მანათი (რუსული) აზერბაიჯანის ბანკის ბანკნოტების კატალოგი (რუსული) აზერბაიჯანის მონეტების კატალოგი[მკვდარი ბმული] (რუსული) (ინგლისური) აზერბაიჯანის ცენტრალური ბანკი დაარქივებული 2019-08-06 საიტზე Wayback Machine. აზერბაიჯანის ბანკნოტები (ინგლისური) (გერმანული) (ფრანგული)